Publication: Magyar Közlöny
Issue: MK-1999-104 (Year: 1999, Number: 104)
Era: 1990-2004
Section: a 160/1999. (XI. 19.) Korm. rendelethez
Paragraph Index: 127

5. Az ismeretek ellenőrzési rendszere Az R. 3. számú melléklet 5. pontjában foglaltakra is tekintettel a záróvizsgára bocsátás feltételei: A tantervben előírt követelmények, különösen — legalább négy szigorlat, amelyek követelményei között a szak törzsanyagának valamennyi tétele szerepel, — a diplomamunkával együtt legalább 220 szakmai tanulmányi munkaegység, — legalább 140 tanórával szerzett szakmai tanulmányi munkaegység, — nem-természettudományos ismeretekkel szerzett legalább 13 szakmai tanulmányi munkaegység, — a szakmai törzsanyagot megalapozó tanórával megszerzett legalább 97 tanulmányi munkaegység, — legalább középfokú, C típusú állami — vagy azzal egyenértékű — nyelvvizsga egy idegen nyelvből, — bíráló(k) által elfogadott természettudományos diplomamunka. A komplex záróvizsga tárgya a biokémia-pathobiokémia, a laboratóriumi diagnosztika, analitikai kémia és a szerves kémia ismereteiből kerül összeállításra. A Kormány 161/1999. (XI. 19.) Korm. rendelete a főiskolai szintű fotóriporter és képszerkesztői alapképzési szak képesítési követelményeiről

Source: https://magyarkozlony.hu/hivatalos-lapok/34bb36c74430f1beaea25acec8b07ca2763ec2f4/dokumentumok/a549db4dbf62d617b78c4572048fbe589b5db70e/letoltes